ગુજરાત વિધાનસભાની વર્ષ 2017ની ચૂંટણી ઘણી રીતે ખાસ હતી. આ વખતે ફરી એકવાર ભલે ભાજપ જ સરકાર બનાવવા જઇ, પરંતુ રાજકીય સમીકરણોમાં અનેક પરિવર્તન જોવા મળ્યા છે. ગુજરાતીઓએ કોંગ્રેસ અને ભાજપ બંનેની અપેક્ષાઓથી વિરુદ્ધ મત આપ્યાં છે. છેલ્લા 22 વર્ષથી ગુજરાતમાં સત્તારૂઢ પક્ષ માટે આ વિજય ઘણો ઝાંખો કહી શકાય, વર્ષ 1995 પછી પહેલીવાર ભાજપ પાસે 100થી ઓછી બેઠકો છે. કોંગ્રેસનું પ્રદર્શન, અલ્પેશ ઠાકોરનું કોંગ્રેસમાં જોડાવું, હાર્દિક પટેલનું પાટીદાર આંદોલન અને જિજ્ઞેશ મેવાણીનું આંદોલન, રાજ્યમાં નરેન્દ્ર મોદીની ગેરહાજરી વગેરે જેવા કારણોસર ભાજપને મોટો ફટકો પડ્યો. અનેક પ્રયત્નોને અંતે ભાજપ પોતાની વિજયપતાકા લહેરાવવામાં સફળ થયું છે.